Rezultati državne mature u Gimnaziji „Matija Mesić“ 2026.
Gimnazija „Matija Mesić“ može i ove godine biti zadovoljna rezultatima svojih učenika na državnoj maturi.
Od 137 pristupnika državnu maturu u prvom roku položilo je njih 93%, položivši sva tri obvezna ispita.
Najuspješniji su bili na ispitu iz Engleskog jezika na kojem je ukupno 20 učenika (15%) dobilo ocjenu odličan. Iz Hrvatskog jezika je ocjenu odličan dobilo 10 učenika (7,5%) a iz matematike je 7 učenika (5%) dobilo ocjenu odličan.
Izvrsne rezultate postiglo je 16 učenika koji su barem jedan od ispita riješili 90% i više. To su učenici iz svih gimnazijskih smjerova a ispiti iz različitih predmeta.
Engleski jezik više razine su više od 90% riješili Josip Gruičić, prirodoslovna gimnazija, Nives Stanić i Valeria Tricia Holik, jezična gimnazija, Jona Janković i Fran Horvat, matematička gimnazija.
Njemački jezik više razine 91% je riješila Anamarija Prgomet Abramović, jezična gimnazija.
Španjolski jezik (razina B) položila je Marija Tadijanović, učenica jezične gimnazije, riješila 94% ispita što je drugi najbolji rezultat u generaciji na državnoj razini.
Ispit iz matematike više razine najbolje je riješio Mislav Dujak (95%), zatim Matej Aščić (90%), matematička gimnazija a matematiku B razine Veronika Vrbljančević (90%), opća gimnazija i Gronjak Petar (97,5%), matematička gimnazija. Njegov je rezultat po rangu drugi u generaciji na državnoj razini. 
Od izbornih predmeta najviše su birali psihologiju, fiziku, biologiju, kemiju. Najuspješniji su bili na ispitu iz psihologije koji je odlično riješilo 8 učenika, a najbolji rezultat su postigle učenice Mika Gajger i Dorotea Opačak, opća gimnazija i Ana Lovaković, matematička gimnazija (riješile ispit više od 95%).
Ispit iz biologije je najbolje riješila učenica matematičke gimnazije Zara Andrić (90%).
Fiziku su preko 90% riješili Bono Peić i Mislav Dujak, učenici matematičke gimnazije.
Sveukupno najbolje rezultate je postigao Mislav Dujak, učenik prirodoslovno-matematičke gimnazije i tako potvrdio status učenika generacije.
Osim što je sve četiri godine imao prosjek 5.0, Mislav je iz svih ispita na državnoj maturi (polagao ih je četiri: hrvatski, matematika, engleski jezik i fizika) također dobio ocjenu odličan. Najbolje je riješio Hrvatski jezik (98%) što je najbolji rezultat u generaciji na državnoj razini. 
Roko Bitunjac iz istog razreda, je također sve obvezne predmete državne mature položio ocjenom odličan.
Polaganje državne mature za gimnazijalce znači kraj srednjoškolskog obrazovanja i mogućnost nastavka obrazovanja na višoj razini.
Uspjeh tijekom školovanja i rezultati državne mature omogućili su svakom od maturanata da pronađu svoje mjesto na prestižnim fakultetima i visokim učilištima širom Hrvatske.
Prestižni FER u Zagrebu je upisalo 9 maturanata; FERIT u Osijeku 3; Medicinu u Zagrebu 5, Osijeku 2,   Rijeci 2 ; Dentalnu medicinu u Osijeku 1, u Splitu 1; Veterinu u Zagrebu 1, Farmaciju u Osijeku 1; Pravni fakultet u Zagrebu  4, u Osijeku  13; Ekonomski fakultet u Zagrebu 4, u Osijeku 8. 
Matematiku će studirati ukupno 4 maturanta  od kojih tri na PMF u Zagrebu  i jedan u Osijeku; Strojarstvo i brodogradnja u Zagrebu  je izbor za 5 maturanta, Građevina i arhitektura u Osijeku za 8 maturanata i 2 u Zagrebu.
[bookmark: _GoBack]Filozofski fakultet s različitim smjerovima ( psihologija, engleski, njemački, španjolski, povijest, sociologije) u Zagrebu, Osijeku ili Rijeci izabralo je ukupno 20 maturanata ; dvoje je upisalo Edukacijsko -rehabilitacijski fakultet u Zagrebu ; jedno Logopediju u Zadru, jedno u Osijeku; Akademiju za umjetnost i kulturu u Osijeku 1maturant; 
Na Sveučilištu u Slavonskom Brodu obrazovanje će nastaviti ukupno 7 maturanata na različitim studijima.
Neka bude svima sretno i uspješno gdje god bili! 

